22 November 2007 – Famous last words of Marius
Ek is dankbaar ….
Posted on 22 November 2007 by Marius — 1 Comment ↓
(To my American friends — Happy Thanksgiving – now further in Afrikaans)
Gister by die werk het ek ‘n e-pos gekry wat vertel van ‘n kolega wie se pa in ‘n rooftog dood is. Die rooftog het by sy huis plaas gevind. Ek ken die persoon wat dood is van geen kant en die kolega ken ek net van werk.
Wat my wel tref is die invloed wat dit op my gehad het, en nogsteeds het en dit sluit aan by my vorige inskrywing. Ek besef opnuut hoe my probleme absoluut niks is teenoor wat ander mense in die lewe mee worstel nie. Ek kla omdat ek depressief op ‘n Sondagmiddag raak omdat ek vervelig is. Intussen is daar ander mense wat treur omdat geliefdes en vriende van hulle weggeneem word.
Gisteraand het ek my voorgeneem dat ek die lewe verder gaan ingaan met ‘n nuwe uitkyk. Ek gaan nie toelaat dat negatiewieteit, swartgalligheid en top oor klein dingetjies my lewe reageer nie.
Ek het opnuut besef hoe kosbaar en waardevol mens se tyd saam met vriende en vriendinne is. Die lewe is kort en as ons nie elke oomblik kosbaar maak nie dan verloor ons dit. Tyd is iets wat ons nooit weer kan oor he nie. En die dag as daai spesiale vriend of vriendin nie meer daar is nie dan is mens spyt oor al die dinge wat mens nie saam gedoen het nie.
Die somer is op hande. Gryp elke oomblik aan om so veel as moontlik tyd te spandeer met die mense en dinge wat kosbaar is vir jou. Ek gaan dit doen
Vandag is ek opnuut dankbaar vir:
2 wonderlike kinders (Seun het vandag sy laaste matriek eksamen geskryf)
spesialle vriende/vriendinne met wie ek dinge kan deel (Dankie R – jy weet wie jy is)
goeie werk (kan nie veel se nie maar hou die pers volgende week dop)
plek om te bly
finansieel goed genoeg om redelik goed te lewe
en so baie ander klein dingetjies.
Ek dink ook vandag aan ander wat:
nie kos het om te eet nie
iewers op straat moet slaap
met een of ander sieke worstel – (Alida ek dink aan jou)
nie vriende/vriendinne het nie
En om af te sluit is ek dankbaar om in so ‘n wonderlike plek soos Kaapstad te bly.
Click on image to see more at deviantART
Technorati Tags: dankbaar,vriende,kaapstad
Posted in Cape Town, Friends & Family, Philosophy	| Tagged dankbaar, kaapstad, vriende	| 1 Reply